Cesarhanmun/geonobi-data huggingface dataset:
地名: 寶城 (全羅道, 郡)
年: 1518.0

○戊戌/御朝講。 持平李淸曰: "近來求言至矣。 但乞言於學宮之禮, 廢之久矣。 三代之時, 其君克聖, 而所以如此者, 取善無窮之意也。 後世以桓榮等三老爲戒而廢之, 甚不可。 大抵乞言, 何必於賢者哉? 但以其言之或有可取也。" 上曰: "三老乞言, 予意以爲可行也。" 領事鄭光弼曰: "乞言, 乃聖代之事, 至爲美矣。 然無人則不可, 且物議不合, 則亦難堪當矣。 如橫經問難, 則在座之人, 各言所懷, 而自上採擇, 此則可爲也。" 上曰: "不欲擧乞言之禮, 難其人也, 然人不可求於異代。 若以無人而不行, 則是終不可得也。 無乃擇其善者而行之, 可乎!" 淸曰: "近來風俗傷敗, 兄弟族親之間, 相鬪爭奪, 無所不爲, 或至於相殘。 此皆由於不睦親而然也。 須自上率之, 然後下人有所觀感也。" 光弼曰: "不能平施父母之過也。 其心不協而至於毁父母文券, 若推其漸, 何所不至? 以已往之事言之, 寶城君, 以朱溪君爲不肖, 減給奴婢。 寶城則非也, 其後因大臣等議, 毁寶城文券。 厥後如此之訟滋多, 未始不由於此也。 夫毁父母文券者, 當初父母作文券之時, 傍觀而已, 有將毁之心, 及其死後發焉, 此弑逆之心也。 昔權擥之父以奴婢, 專與其妾子, 不給權擥。 文券分明, 世祖與大臣議而不毁。 當如是也。" 上曰: "父母則非矣, 然父母作此券之時, 傍觀有欲毁之計, 其將心甚非。 訟者之類此者, 無乃一切不聽, 可乎!" 侍講官金正國曰: "宗室之人, 有非身犯而被罪者, 竄在荒裔, 情可矜悶。" 說經李希閔曰: "風俗、爭訟等事, 左右已盡啓之, 其要不過於親九族。 正國所啓, 非身犯罪惡, 竄逐遐荒者, 雖已放之, 而猶有未放者, 臣於外方, 亦有見焉。 彼輩扶携妻子, 謫居荒野已十餘年, 至於生長兒子, 與樵童牧竪, 同處游戲, 人或指之曰: ‘此兒於某大王幾代孫也。’ 聞之可謂傷痛。 十年則天道亦變。 豈可如此, 久使困苦也? 外方見此, 必以爲人君猶於至親, 不能相保。 況吾儕小民乎? 此亦可愼察也。"
地名: 寶城 (全羅道, 郡)
年: 1525.0

○庚午/領議政南袞、左議政李惟淸、右議政權鈞、左贊成李荇、右贊成洪淑啓曰: "賑恤使差出事, 因戶曹之啓而下問。 果今年凶歉, 京畿尤甚, 民生甚苦。 若設賑恤使, 則人皆知國家恤民之意, 誠爲好矣。 但此事, 前時因臺諫之啓, 而議于朝廷, 則以爲: ‘雖設賑恤使, 無各別措置之事, 而旣出從事官, 又發遣回關, 則無益而有弊。 只令京畿監司與戶曹同議, 有所可爲之事, 卽啓稟而爲之, 甚爲便易。’ 故前者以此啓之。 今更計之, 雖設賑恤使, 無有加爲之事。 但下書于監司, 命抄尤甚失農之戶, 的知賑恤則當也。 且今年他道, 雖未至豐稔, 亦不至飢餓, 獨黃海道、京畿凶歉耳, 宜令戶曹爲之, 不必別出賑恤使也。 臣等當初見戶曹公事以爲: ‘五六品官員祿薄, 若減之, 則一家不足活, 自三四品以上減之, 則當也。’ 云, 而請依壬申年例爲之, 故本府亦依戶曹牒呈, 施行矣。 今命勿減一品祿俸, 固知上恩之至重也, 然官卑者則減之; 祿厚者則勿減, 深爲不可, 而臣等則職在政府, 致年歲凶歉, 亦臣等不職之故也。 若減卑官之祿, 則無以養其妻子, 若令勿減則請自卑官者始。 且戶曹於今年七月二十五日, 初請減省, 近者又請加減省。 本府爲啓目曰: ‘加減省事, 請待明年春, 量爲之。’ 云。 若無事而食者, 則當減省其廩食也, 如四所部將兩時供饋, 則不可不給也。 壬申年則國用虛竭, 故如此減省, 而今者國用亦至虛竭矣, 然臣等之意, 以前年稅及今年稅入見之, 則可以支用。 今雖減省, 其所儲甚少, 一遇凶荒, 輒卽減省則恐虧國體也。 臣等之欲待明年, 而減省者, 欲見今冬間經費所需, 而處之耳。 今年年分等第, 則臣等已知之矣。 所以如此者, 欲完國體也。" 傳曰: "賑恤使事, 戶曹判書安潤德, 於經筵更啓之, 是必慮其戶曹務劇, 恐不能措置, 而啓之。 但今方減省冗費, 而又設堂上、郞官, 似不可也。 當不設賑恤使, 而令戶曹與京畿監司, 同議賑恤, 且依大臣之啓, 下問貧乏之戶于京畿監司, 而賑之也。 祿俸事, 政府公事, 請依戶曹牒呈云, 故亦令減之。 祿果有厚薄, 故大臣謂祿薄者, 請勿減云。 大臣則以爲未安, 而啓之, 然國用若不甚窘迫, 則接待大臣之體, 不可如此, 二品亦大臣也。 壬申年竝減一品祿俸, 未可知也, 然不可竝減也。" 仍傳曰: "其限明年秋成, 減省, 京畿失業貧民, 亦下書監司, 問之可也。" 南袞等復啓曰: "臣等抄戶曹所啓加減省者, 見之, 一朔所減米一百十四石四斗九升、太十石八斗九升而已, 所減者甚少矣。 且一減之後, 不卽還給, 而如此減之, 則國儲之虛竭, 甚爲現然, 此亦不可矣。 以其減省之數見之, 則十朔所減, 僅至千餘石。 臣等之意以爲: ‘雖不減省, 可備而支用也。’ 請勿減省何如? 且從壬申年例, 不得已減祿, 必竝減一品祿俸然後, 臣等可以安心矣。 若令勿減, 則請自卑官始也。" 傳曰: "壬申年雖竝減大臣之祿, 此, 予不及深計者也, 待大臣, 不可如是。 古云: ‘忠信重祿, 所以敬大臣也。’ 廉恥之道, 亦莫不係於此也。 予意, 大臣之祿, 旣不可減, 百官之祿, 若不至極凶, 亦不可減也, 其更議之。 且戶曹以京外凶荒, 請加減省。 但若如此, 則下人必至飢餓, 安忍任爲使令哉? 今日所啓不可減省事, 當待明年秋成實不實, 可更議之也。" 南袞等更啓曰: "畿甸凶甚, 國用不足, 故戶曹不得已爲公事也。 但今日傳敎: ‘忠信重祿。’ 之敎及 ‘百官不可減祿’ 之敎至當。 一年收稅二十七萬餘石, 雖以慶尙道爲下之下, 其數三千八百餘石, 而雖減百官祿, 剩數不過一千三百餘石, 雖不減, 亦不甚虧損, 請令戶曹更議。" 傳曰: "予何知米穀出入之數乎? 今因大臣之啓, 乃知之。 今年收稅, 雖不減祿俸, 亦足支用, 則不必減祿俸也。 旣與大臣議之, 不必議於戶曹也。 其直以大臣之意, 判付於戶曹公事。" 南袞等更啓曰: "尹元孫以仇叱德爲自己婢, 而逃亡, 乃推捉, 刑問于寶城官, 仇叱德乃以良女自明, 刑問時自縊死焉, 檢屍則銀釵變色。 其公事以爲: ‘仇叱德若實良女, 則尹元孫必欲壓良爲賤之罪, 故元孫以此致毒殺之。’ 而元孫則以爲: ‘非我致毒, 仇叱德不忍刑杖, 自縊而死。’ 以此囚元孫, 今已十年, 而刑問亦至五十二次矣。 且獄卒全寬孫亦以必知其謀, 又至四十一次矣。 《無冤錄》云: ‘半眞銀, 觸穢物卽變, 必以十品銀試之, 以皂角水洗之, 而不變然後, 知其不致毒也。’ 此撿屍銀針子, 未必看品, 而試之則此甚可疑也。 以此數多刑問, 則恐有曖昧, 故敢稟。 且金景忠印信僞造, 而與其五寸叔, 決訟後奪而仍執, 此, 丁丑年事也。 隻人以僞造文記之事, 呈訴於慶尙道監司韓世桓, 世桓卽搜探金景忠家, 果得僞造印信, 無辭服招矣。 景忠以爲: ‘此雖丁丑年所爲, 乃於庚午年成文, 則當蒙乙亥年大赦。’ 刑至七十餘次, 而不服, 敢稟。" 傳曰: "尹元孫致毒事, 雖無告狀人, 而刑問至於五十餘次, 銀釵之事, 又無可驗, 此甚疑獄也, 義禁府作公事以啓。 且金景忠若以非死罪, 而累次刑問, 則果可貰之。 此則僞造昭昭服招, 則當死矣。 若以赦前減死, 則後無所徵, 此則雖死於杖下, 未爲惜也。"
地名: 寶城 (全羅道, 郡)
年: 1566.0

○諫院啓曰: "功臣丘史, 啓下一定之後, 非有大故, 不可任意改受。 而功臣之家, 初旣擇占, 或多方割剝, 致竭財産; 或因人請囑, 利於相換; 或才貌使喚, 小不合意, 則汎稱有頉, 紛紜啓下, 已爲猥濫。 而改易之際, 又多冒占, 故臣等取文案見之, 初受之後, 不爲改占者無幾。 甚者一年之內, 頻數改定, 無有紀極。 淸原府院君
              韓景祿, 
                【衛社功臣。】
              則幾至五十口, 寶城君
              萬年, 
                【宗室也。 以鄭順朋壻, 參衛社功。】
              則亦至二十餘口, 縱恣無忌, 一至於此。 若此不已, 不出十年, 公賤之稍有恒産者, 皆爲蕩盡矣。 至於永給奴婢, 則雖有故, 不可改定法也。 景祿等亦皆汍然托故, 公然改受, 不畏國法甚矣。 請推考治罪。 凡功臣丘史, 自今以後, 正案成籍, 非有巨故, 勿許改受。 其改受永結奴婢, 則竝令該司, 相考改正。 其時堂上
                【許伯琦】
              色郞廳
                【韓景福卽景祿之兄。】
              曲循私請, 違法改給, 請罷其職。" 答曰: "如啓。 堂上色廳, 則罷職似過, 推考治罪。"
地名: 寶城 (全羅道, 郡)
年: 1573.0

○順天
              趙天祥之奴允形, 恃富而驕, 欺娶寶城士族女爲妻, 以風問鞫死。
地名: 寶城 (全羅道, 郡)
年: 1590.0

○下前都事曺大中獄, 殺之。 大中爲全羅都事, 逆變之初, 帶扶安官娼, 到寶城, 相別涕泣。 從人苦其淹滯, 出而語人曰: "方在涕泣中, 何暇發行耶?" 其語訛傳謂: "大中聞汝立之死, 入房涕泣。" 洪汝諄聞之, 牒問于寶城郡鄕官、吏僕等則皆供以與娼婢, 泣別是實。 未幾, 其說出於儒疏以爲爲賊涕泣。 遂發於臺論, 拿鞫。 大中供云: "聞汝立死日, 在光州鄕家。 潭陽府使金汝岉來訪而言: ‘國賊已得, 今日不妨酣樂。’ 與汝岉終日設酒, 大醉而罷。 請以爲証。" 時, 汝岉在京待命, 鞫廳不問。 大中遂受拷一次, 又將加訊, 大中袖呈一絶句云: "地下若逢比干去, 只宜含笑不須悲。" 禁府官欲以上聞, 大臣沈守慶曰: "此臨死亂言, 何可取信?" 却之不受。 大中死後, 判義禁崔滉以其詩白于上, 上大駭, 顧問守慶: "何以如此?" 守慶對曰: "凡囚旣以元情供狀, 則鞫問時亂言雜說, 不爲受理, 此獄體也。 臣爲大臣, 法外之事, 所不敢爲。" 上意稍釋, 仍命追刑大中屍, 妻子免緣坐。 時有朝士金憑素患目疾, 觸風則淚逬。 汝立追刑時, 憑立班行, 寒甚涕出, 拭不能禁。 以此被論, 鞫死。 是時, 訛言日興, 臺論甚峻, 橫罹者多類此。
                【當初崔滉、洪聖民之論頗峻, 蓋爲討逆不嚴而發。 逾年之後, 年少後進, 一向掇拾。 時則張雲翼、白惟咸、黃赫等所論居多。】
地名: 寶城 (全羅道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 寶城 (全羅道, 郡)
年: 1597.0

○全羅右水使李時言馳啓: "海南、康津、長興、寶城、務安等官, 人民幾盡附賊, 士族避亂處, 一一指示, 殺戮殆盡。 海南老職鄕吏宋元鳳、假屬書員金信雄等, 則或稱座首, 或稱別監, 我人殺戮, 猶任己意, 至於六房差定, 寺奴沈雲起則吏房, 鄕吏宋士黃則戶房, 寺奴徐命鶴則禮房, 寺奴朴麟奇則兵房, 鄕吏車德男則刑房, 私奴朴希元則倉色, 私奴多勿沙里、注叱石乙
              伊等則庫直, 免役鄕吏車光允、私奴夫斤ㆍ仁世等則都將, 寺奴尹海則各處偵探, 私奴彦京則鷹子捉納, 各各差定, 倭奴所欲之事, 則盡誠致力, 求媚倭奴, 而倭陣撤歸之時, 請留落後之賊, 屯據三處, 憑藉行兇, 無所不至云云。 故定將殲勦之時, 宋元鳳、奴仁世ㆍ尹海、奴彦京則捉來, 無辭遲晩, 不待時行刑梟示, 使沿海之民, 知有國法, 其餘未及捕人, 則時方跟捕事。" 啓下備邊司。
地名: 寶城 (全羅道, 郡)
年: 1602.0

○癸未/備邊司啓曰: "大臣受命專制, 擔當南事, 其於謀猷籌畫, 實非偶然。 凡所建白, 必許施行,乃可以展布四體, 而責望後效。 全羅道舟師所屬二十四官內, 拈出茂長、靈光、咸平、務安、靈岩、海南、珍島、康津、長興、興陽、寶城、樂安、順天等十三官, 除觀象監、軍器寺、司宰監、長興庫四司貢物, 專責海防事, 上年八月, 在南邊狀啓, 而未蒙准許, 今更陳箚, 至以爲此猶未減, 則更到邊上, 無地着手云。 其情可想。 特令依前狀啓, 蠲減施行宜當。 至於十三邑內奴, 許補缺伍, 特下哀痛惻怛之敎。 令各邑兩班, 各出其奴, 添補射格, 則亦出於虞危之至情。 使人心感動, 必有其機, 唯在自上裁處。 大槪此非永定軍伍之比, 姑待數年云, 則數年之內, 不得收貢, 其所損不甚大段, 而所益必不貲矣。 籍軍事所陳, 果協時宜。 (令)
                〔今〕
              與各道監司相議, 隨便善處, 期於成籍。 兩南海陣設科試取, 則前於再箚, 已爲蒙允, 惟在該曹稟定事目而已, 戰亡孤兒, 亦令各道, 小名成冊上送後, 隨材錄用, 不及仕路者, 亦許別樣處置, 以聳動觀感, 則他日責以大義, 不無所益。 前項各件, 竝令捧承傳施行爲當。 且於末端應時陳戒之辭, 益見忠款。 亦須自上, 另爲留念, 時賜省覽, 則必有補益之事。 惶恐敢啓。" 傳曰: "當爲留念。 十三邑內奴格軍事, 姑限今年爲之, 婢則出米助糧事。"
地名: 寶城 (全羅道, 郡)
年: 1663.0

○寶城生員諸慶昌上疏, 陳時弊十二條, 請重建景福宮, 又請重設號牌, 又請搜覈各島逃民, 又請頻遣御史, 又請勿寬貸贓吏, 又請京大同均定遠近, 又請私奴婢投屬各司、各驛者, 明正査給, 又請別設科擧, 廣取武才, 又請字牧之官, 時遣臺侍有淸名者, 又請京畿量田後寬稅, 又請崇節儉抑奢侈, 以省浮費, 又請頻接臣僚, 以通下情。 上, 下備局採用, 備局回啓: "終無所施行。 慶昌之疏, 視他鄕曲言事者, 頗切。 至於大同均定, 出於衆口之同然者, 不可以人微, 而忽之也。"
地名: 寶城 (全羅道, 郡)
年: 1671.0

○全羅監司吳始壽馳啓: "飢餒已極, 殺越之變, 無處無之,至於墓寇, 曾所未聞, 而寶城郡校奴日命, 寺奴崔日, 南原府御營軍金元民, 私奴哲石等, 發人藁葬, 赤脫衣服, 公然偸賣, 爲屍親所覺, 稱以迫於寒凍, 無辭就服云。" 上下其啓刑曹, 議大臣, 皆以爲: ‘雖曰迫於寒凍, 原其情狀, 甚於强盜, 其罪應死, 在法罔赦。’

○全羅監司吳始壽馳啓: "飢餒已極, 殺越之變, 無處無之, 至於墓寇, 曾所未聞。 而寶城郡校奴日命、寺奴崔日、南原府御營軍金元民、私奴哲石等, 發人藁葬, 赤脫衣服, 公然偸賣, 爲屍親所覺, 稱以迫於寒凍, 無辭就服" 云。 上下其啓於刑曹。 刑曹請議大臣, 皆以爲: "雖曰迫於寒凍, 原其情狀, 甚於强盜。 其罪應死, 在法罔赦。" 命依議施行。
地名: 寶城 (全羅道, 郡)
年: 1735.0

○丁丑/上行三覆死囚十人, 斷死者五人。 上飭諸臣曰: "今聞人之殞命, 不在杖數之多。 爲官長者, 不思人命之重, 乃謂邂逅致斃, 何傷於我則死者之孤兒寡妻, 豈不矜慘? 以此敎頒布中外。" 司諫許集申前啓, 不允。 又啓請還收金禮晩減死, 又言: "彦陽縣監柳文龍受賂招謗, 宜罷職。" 竝不允。 掌令南泰溫申前啓, 不允。 又啓言: "寶城郡守田萬秋惑私婢廢公務, 宜罷職。" 不允。 文化縣令洪禹諧老病不能言, 宜改差。" 允之。
地名: 寶城 (全羅道, 郡)
年: 1755.0

○左議政金尙魯奏曰: "虎龍兩子, 尙今容息於湖南陸地, 誠是失刑之大者。 請樂安郡爲奴罪人德福移配旌義縣, 寶城郡爲奴罪人德成移配大靜縣。" 上從之。
地名: 寶城 (全羅道, 郡)
年: 1782.0

○刑曹以寶城私奴橫叛其主之罪, 請島配。 敎曰: "京外法官, 每當發配, 欲諱本事, 輒稱橫叛。 此後復以此移施於他罪, 該曹堂上、該道監司, 當譴罷。 律官或復踵前習, 亦當刑配。 果有橫叛之罪, 必具犯罪委折, 詳攷上典姓名, 毫無差爽然後發配。"
地名: 益山 (全羅道, 郡)
年: 1434.0

○禮曹啓: "恩津人田奉夫妻, 年皆七十有餘。 其子錄與其妻, 自少至老, 未嘗離於父母之側, 每當飮食, (嘗其)
                〔常具〕
              甘旨, 怡顔奉養。 且於服勤南畝辛苦之餘, 晨昏不廢。 李英之子淡, 旣無兄弟, 亦無親族, 自耕自爨, 以奉其親。 歲乙未, 遭父喪, 乏朝夕之供, 盡賣家財, 不顧妻子之養, 守墳三年。 歲辛亥喪母, 亦賣家財, 以供粢盛, 守墳三年。 凡六年朝夕哀號, 寢苫歠粥, 以終喪制。 稷山人田秀, 父得半身不遂之疾, 秀須臾不離於側。 父死, 哭泣過哀, 雖寒不着厚衣, 雖熱不脫衰麻, 負土加塚, 以終三年。 陪居老母, 甘旨嗜欲, 隨意奉養, 宜竝復其戶。 載寧人隊副張厚妻七月, 年十六嫁厚, 年至三十四, 其夫從役病死, 行喪三年。 其後父母欲改嫁, 泣且誓曰: "當終身不改。" 遂不肯從, 朝夕養姑, 鄕隣稱孝婦。 歲在己亥, 姑亦病死, 行喪三年, 朔望之祭、朝夕之奠, 竭力奉行, 至今不出夫家, 不食肉味, 年今四十五歲。 其於婦道, 信義已著, 節操挺然, 宜旌門復戶。 恩津人李亨之, 歲在丁酉, 其父病苦, 嘗其泄痢, 驗其生死。 及遭喪, 倚廬三年, 
                〔不〕
              脫絰帶, 寢苫枕塊, 啜粥面黑, 擔土負石, 自塋自域, 俯從其制。 越歲庚戌, 又遭母喪, 亦守其墳, 不出洞口, 泣血三年, 未嘗見齒。 喪父喪母, 不離墓側, 凡六年矣。 崔尙河, 年十三父贇發赤痢, 臥床四朔, 幾至於死, 竭力奉藥, 病得平復。 及其父死哀毁, 祥禫後一年不離墓側, 奉祀如三年之內, 其母召而後還家。 今赴鄕校, 其母所居之里, 相距五里餘, 不廢定省, 旁求甘旨, 不輟奉養, 有疾則衣不解帶, 不飮不食, 嘗藥治療。 礪山人盧晤, 歲甲午, 其父益成在京身死, 晤方六歲, 哭泣來京設奠, 使奴主之, 還家守喪三年。 年至十四, 改棺還鄕里, 殯于家側, 依新喪例終三年。 至甲辰, 葬于益山, 凡諸祭奠, 竭力爲之。 曾祖母曹氏身死, 服喪期年。 外祖年老且病, 隨居侍藥, 一如親子治病, 定省孝養, 亦無欠闕, 及沒, 哀痛哭泣, 服喪追薦。 母又寡居二十餘年, 竭力奉養, 其孝行異於他人, 而能通文算, 亦有武才, 宜竝敍用。 皆從之。
地名: 益山 (全羅道, 郡)
年: 1472.0

○刑曹三覆啓: "永川囚私奴介三再犯竊盜罪、益山囚私奴莫金再犯竊盜罪, 竝依受敎, 絞待時; 金溝囚白丁金今山持兵器盜李莫同家牛馬罪, 依受敎斬待時。" 從之。
地名: 益山 (全羅道, 郡)
年: 1475.0

○刑曹三覆啓: "益山囚白丁朴衆伊刦行人强盜罪, 律該斬不待時, 依受敎, 妻子屬所在官奴婢, 會寧囚良人韓守生三犯竊盜罪, 依《大典》, 絞待時。" 從之。
地名: 益山 (全羅道, 郡)
年: 1480.0

○刑曹三覆啓: "益山囚咸悅鄕吏終連, 以私忿, 歐殺繫獄僧一牛罪, 律該絞待時, 文川囚私奴末之, 毆殺私婢冬仇里罪, 律該絞待時。" 竝從之。
地名: 益山 (全羅道, 郡)
年: 1491.0

○甲寅/義禁府啓: "益山吏萬孫供云: ‘名不知忠淸道都事處, 郡守給米三斛。’, 李季通供云: ‘名不知忠淸道都事, 卽姜參也。 去己酉年三"四月間, 給米二斛。’ 姜參云: ‘戊申冬節, 歸全州。’, 季通變辭云: ‘果非己酉春節, 乃戊申年冬節。’ 其萬孫、季通所言米穀不同, 而季通、姜參給米時節亦異, 且金汝礪云: ‘姜參奴持請簡而來, 適季通因病不出, 未呈而歸, 其後將此意言於季通, 季通送米一斛, 吾傳於姜參。’, 姜參則云: ‘汝礪送米十二斗, 吾受而戲書答之曰: 「吾不求之, 而贈米何耶?」’ 此非以季通所贈而受之也, 若推汝礪, 其姜參之請與否可知矣。 且萬孫、季通, 以姜參覈己爲恨, 而如此納招, 則其設心尤詐, 故欲推而知其情, 非以姜參爲有罪也。" 傳曰: "姜參雖受汝礪送米, 非求而得也, 萬孫、(李通)
                  〔季通〕
                
              皆云給之, 姜參云不受, 以此而刑及姜參, 則是姜參言事而賈禍也。 姜參若受季通送米, 寧不愧於心而敢言季通之不法乎? 此而必推, 言路恐閉矣。 姜參及事干萬孫、汝礪竝勿推可也。"
地名: 益山 (全羅道, 郡)
年: 1493.0

○庚子/受常參, 視事。 左副承旨權景祐將刑曹三覆啓本啓: "益山囚私奴於屯與在逃寺奴寬伊等, 燒順天居權幻同家, 刦奪財物, 射殺人罪, 律該斬待時。" 從之。
地名: 益山 (全羅道, 郡)
年: 1494.0

○丙申/受常參, 視事。 左副承旨權景祐將刑曹啓本三覆啓: "益山囚私奴於屯與在逃寬伊今、靑山、石乙同、延同, 物故今音同、朴長守、今音同燒順天民張幻同家, 殺人奪取衣物罪, 原州囚私奴朴莫山强盜白金家罪, 律該斬不待時, 在逃者追捕斬, 妻子依《大典》屬所在邑奴婢。" 從之。
地名: 益山 (全羅道, 郡)
年: 1506.0

○丁巳/御朝講。 掌令金彦平曰: "罪人田民家財, 皆賜功臣。 然其財産, 乃其初刼奪之物也, 豈可不分揀, 而輕與功臣乎? 且甲子年以後, 刼奪之物, 還本主事, 旣有傳旨, 今者紛紜告狀於本府, 至於事干刑訊, 其弊不貲, 宜更令詳悉分揀。 且功臣賜與臧獲, 勿給路傍殘邑奴婢事, 已有傳旨。 然傳旨前望定者, 則許給事, 亦敎之。 若以殘邑而不許, 則何論其傳旨前後? 當竝勿許。" 上曰: "功臣奴婢, 古亦以殘邑人許之。 今之受者, 亦不多, 何以更改乎?" 正言朴光榮曰: "功臣何必以殘邑奴婢賜之? 路傍殘邑, 則當盡其蘇復之策可也。 且罪人財産推刷時, 非徒族親, 至於事干刑推, 其怨不貲。 如其見著之物則已, 不見之物, 則不必窮推。" 領事申浚曰: "功臣奴婢事, 臺諫之言是也。" 侍讀官金綴文曰: "近者臺諫, 累日合司伏閤, 未蒙允兪。 臺諫則雖一人之言, 猶可聽從, 況合司論啓乎? 且申叔根事, 貪汚莫甚。 在成宗朝, 李季通爲益山郡守, 作農舍於隣邑, 後乃發覺, 罪至永不敍用。 況叔根作農舍於其邑境內乎? 以如此之事, 不爲抵罪, 則曺淑淇事, 何必遣行臺推之乎? 自古與人主爭是非者, 臺諫也; 與人主相可否者, 宰相也。 臺諫雖卑, 人主待之, 一如宰相焉可也。 今則臺諫言之, 必問諸大臣, 而大臣防之, 則必不採納, 臣未知其可也。" 侍講官崔淑生曰: "偏聽大臣之言, 而不從臺諫之言, 則誰肯進言乎?" 上曰: "臺諫之言聽納者, 亦非不多, 如其不可, 則不可聽。" 淑生曰: "臺諫之言, 皆是公論, 可一一從之也。 《書》曰: ‘作朕股肱耳目。’ 所謂耳目。 卽臺諫也。 其言可不從乎?" 特進官高荊山曰: "臣曾爲南北道節度使, 觀其農事, 不唯有水旱之災, 民困役重, 不暇力農。 連年凶荒, 所受官債, 未能償納, 各鎭軍需, 因此不敷。 臣, 去九月遞任上來, 問其鏡城本營軍資遺穀之數, 僅存千餘石。 今兵使辛允武之行, 元定軍官十五員外, 又請加率五員。 自十月至二月, 行營留防時, 則富寧以北六鎭, 輪次支供, 自二月罷戍以後, 本營留防時, 則節度使、虞候、評事及軍官、審藥竝二十三員、伴人、營吏、奴子等竝三十二人, 以鏡城軍資支供。 不獨此也, 本鎭有都尉軍官, 又有敎授官, 三堡萬戶與其軍官等, 亦以本鎭軍資供之。 以遺在之穀, 供此等人, 則太半不及, 不得已使各鎭, 輪次支供, 弊亦不貲。 且今南道軍士, 竝留防北道, 此前古所無也。 其啓請軍官五員, 勿令帶率, 使之省費何如? 且臣爲築城從事官時, 南道三水等處各堡, 一時新設。 防禦緊歇, 彼此如一, 而他堡, 則各設權管及軍官二員, 別害堡, 則加設軍官二員。 其堡土兵元數三十餘戶, 而軍官四員, 從者亦多, 請依他例, 減二員省費爲當。 且 ‘本道居人, 不差軍官之法。’ 載在《大典》, 而去甲子年, 始以本道人差之。 其防禦戍卒, 皆軍官, 素知與戚屬之人, 若鎭將, 使軍官摘奸, 則不能檢察。 非唯軍官爲然, 萬戶、僉使, 亦以本道人差之, 其管下軍卒, 亦皆素知與族屬者, 不能檢察, 或從戍卒之請, 潛使遣歸, 防禦疎虞。 此非傳聞, 臣所親見。 今後兩界僉使萬戶及各鎭堡軍官, 依《大典》, 請勿差本道人。"
地名: 益山 (全羅道, 郡)
年: 1530.0

○政院以禁府意啓曰: "黃二獻, 問其根脚, 則答云: ‘黃琬之子。’ 而實則非琬之子, 故朴元謙以此爲違端, 而刑訊問之矣。 黃已, 孽同生云, 而實則乃黃琬孽五寸, 故不復問之。 黃琬, 族親中, 有識之人, 乃黃孟獻族親也。 不可以是立證而推之。 二獻云: ‘自廣州過楊根。’ 而被害之處, 則乃廣州之地, 故不問根因矣。 驪州奴萬春家歸到云, 而問于驪州官, 則萬春之人, 本無事回答云。 崔氏, 乃黃琬後妻, 崔氏子息有無事, 問于尙州
              中牟縣居人, 則可知矣。 崔氏族親, 又在於全羅道
              益山郡云。 令其道監司, 問之以啓何如? 黃澗之吏吳琢之奴之言, 黃孟獻回送之言也。" 傳曰: "其以此意, 更詳問之。"
地名: 益山 (全羅道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 益山 (全羅道, 郡)
年: 1604.0

○丙寅/憲府啓曰: "東部主簿崔昌國, 有淫悖之行。 請命罷職。 咸平縣監李維賢, 爲人昏劣, 政委下吏, 民受其弊, 闔境怨咨。 請命罷職。 熙川郡守洪祉, 家在全羅道, 赴任無期。 此時西邊守令, 不可久曠。 請命遞差, 在京人擇授, 急速發遣。 海賊出沒於西海者, 近來益甚。 若能藏兵島嶼, 銳意討捕, 則勦獲無難, 而兵使趙儆, 擁兵在鎭, 一不措捕。 前頭滋蔓竊發之弊, 亦不可不慮。 請命推考, 今後使之抄率精銳, 或親探諸島, 或巡歷近海之地, 期於(竊)
                〔捕〕
              殺, 俾無作梗之患。 近來凡百玩愒之弊, 中外一樣。 文移推考公事, 一度下去之後, 逾時越月, 趁不究完, 極爲未便。 平安道, 則寧邊、江界等官, 進獻人蔘不納推考, 上年六月行移; 全羅、京畿、忠淸道, 則濟州進上, 稽留上送推考, 去二月行移之後, 逐期催督, 尙無一處回答; 全羅道則光州等官, 奴婢貢案, 不爲上送推考, 去三月行移; 益山等官, 供上紙麤薄不謹推考, 去四月行移, 竝累次催促, 而不爲啓聞; 慶尙道則黃是、蔡慶先等, 曾任守令時, 闕軍未充定推考, 緘答日月最久, 而棄置經歲, 不爲完了, 至使臺官, 無端見遞, 尤爲駭愕。 請竝令推考。"
地名: 益山 (全羅道, 郡)
年: 1605.0

○憲府啓曰: "近來外貢防納之弊日滋, 貽害於民, 莫此爲甚。 爲守令者, 一從勢家指揮, 非徒不勝禁戢, 又從而增益之, 誠可痛心。 益山郡守金長生, 以有識蔭官, 曲循奸吏之言, 凡干京納貢物, 任其月利之徵, 民不堪苦, 請命罷職。 崇奬節義, 激厲風敎, 王政之急務也。 國家再經兵亂, 窮村僻巷, 決義舍生之人, 不爲不多, 而玆皆泯滅, 未蒙旌表之擧, 豈非聖世之一大欠哉? 各道啓聞公事, 累年掩置, 殊甚未便。 請該曹從速査考, 以施褒崇之典。 《大典續錄》內: ‘奴婢、田地, 嫡妾、父子死囚推考等事, 不得已塗擦改書處, 踏印’ 云, 則凡啓本、啓目塗擦處踏印, 非舊例也。 大槪上前陳達文書, 所當十分楷正, 不許擦改, 以致敬謹之意而該曹只據一藩臣狀啓之辭, 創開新規, 以長慢忽之習, 殊甚未便。 請, 踏印公事, 勿爲施行。" 答曰: "依啓。"
地名: 益山 (全羅道, 郡)
年: 1615.0

○司憲府啓曰: "今月初四日, 益山人典籍楊時遇、幼學金以剛等, 呈狀于本府, 大槪數列蘇鳴國之罪惡, 非止一再。 而其中有曰: ‘居母喪與父相鬪, 以桐杖擊柱, 至於中折。 厥父奪其杖, 擲之曰: 「汝待我如此, 汝何敢服母喪?」仍爲倡言于諸族。’ 又曰: ‘父病臨死時, 願相見, 而鳴國在京, 不肯下歸, 只貿送銘旌, 死後久不奔喪。’ 又曰: ‘三寸叔父妾漢福, 撤籬怯奸, 現捉於其上典李仁壽妻。’ 又曰: ‘父生時所卜之女, 父死之後, 欲爲作妾。 三寸叔父止之曰: 「汝父生時議婚之人, 汝不知之乎?」云爾, 則反以叔父爲仇讐, 終乃作妾。’ 又曰: ‘金榮一婢環春, 與其父迭相淫奸, 現捉於儒生南倬’云。 不孝、淫蒸, 天下之極惡也, 人倫之大變也。 不可不窮問, 依律處斷。 請命嚴鞫, 以正其罪。" 王從之。 

○傳曰: "申景禧、楊時遇、金廷益、蘇文震、金以剛、吳忠甲, 急速拿囚。 尹趌拿囚, 申景禧奴春京
              , 令捕盜廳急速跟捕。 蘇鳴國各別着實救療, 申景禧別間堅囚, 雜人嚴禁, 使不得相通言語。 今後如有不謹之事, 禁府當該郞廳拿鞫。" 【景禧, 磼之子也。 以蔭入仕, 好爲黨論。 以父兄之勢, 爲仁弘、爾瞻輩所親厚, 且其叔砬長女, 爲王子信城君夫人, 次女爲大燁妻, 景禧因此交通宮掖, 締結時輩, 勢焰張甚, 人皆畏其愚險。 鳴國, 益山人, 與羅德潤
              、金佑成等結黨, 排陷士類, 爲人兇悖不測。 初事柳永慶、金大來等, 力攻仁弘, 及永慶敗, 復與景禧爲腹心, 復攻永慶之黨。 與黃德符, 諂事爾瞻, 人謂之蘇、黃。 及是, 景禧與鳴國, 因事構嫌。 尹趌、楊時晉, 皆以湖南人, 亦素嫉
              鳴國爲人, 而以俱是時黨, 同爲景禧門客。 趌又景禧叔
                硈
              之壻也。 因與景禧, 謀殺鳴國, 發其淫行啓囚之, 鳴國遂從獄中上變。 槪曰: "景禧嘗謂臣言: ‘信城夫人, 天品豪傑, 女中男子。 其繼嗣定遠第三子綾昌君
              佺, 弓馬絶倫, 不學而能文。 趌善推命, 常云: 「佺祿命, 當爲四十年治平主。」 目今東宮無子, 戚里運盡, 曆數當歸於此。 此政英雄圖富貴之秋也。’ 臣自聞此言, 知
              景禧有不軌之心, 絶跡不相見, 欲爲上變。 故景禧欲殺臣滅口, 做出淫蒸父妾之說, 使其門客持平楊時晉、四寸掌令尹趌, 欺罔誣論"云。 王素聞
                綾昌君
                佺
              相表異常, 又聞定遠
              塞門里第及仁嬪先壠有王氣, 心常疑之, 疏入大驚, 夜半獄起。 景禧倉皇, 詣爾瞻議, 爾瞻許相救解, 緹騎就爾瞻家, 捕景禧
              詰理。 景禧供槪曰: "臣父與李山海等, 有定策援立主上之功, 臣又是鄭仁弘高弟, 李爾瞻心朋。 常以討逆爲盡忠之計, 豈有自爲謀逆之理乎?" 王使與鳴國面質, 鳴國狡猾有口辯, 極言其曾與景禧親密之狀, 凡所與共爲時論, 參聽傍證, 無不歷擧。 且言: "景禧與臣, 相厚如此, 若非臣欲發其逆言, 渠何故遽欲殺臣至此乎?" 景禧對辨屢屈。 蓋景禧旣與鳴國親密, 又好誇大權勢, 亦嘗言佺之爲人, 故鳴國掇拾把持以劫之, 又擧平日誹謗時事之言, 以爲證。 王益怒而信之, 遂命嚴訊之。 爾瞻之黨, 素以討逆爲事, 柳、朴之黨, 不能抵當。 及景禧獄起, 朴承宗爲推官, 揚言曰: "逆賊果在邇也。" 因此軋爾瞻, 其黨大懼。】
地名: 益山 (全羅道, 郡)
年: 1626.0

○全羅監司閔聖徵馳啓言: "益山郡蘇行、李寶, 皆自髫齕之年, 常懷慷慨之志, 頃於壬辰之亂, 聞都城失守、大駕西幸, 二人相與痛哭曰: ‘當此國危、主辱之秋, 寧忍與賊奴俱生, 而不之死?’ 召募義旅, 歃血同盟, 與家人相訣曰: ‘我必效死, 誓不生還。’ 遂長驅迎賊, 直至錦山之境, 與高敬命、趙憲合勢列陣, 其士氣之肅, 軍容之整, 爲諸軍最, 累戰斬首數百級。 數日, 賊兵繼至, 圍之數匝, 二人血戰, 競死於亂刄之下。 以韋布之士, 奮忠、抗義, 視死如歸, 非烈丈夫而能如是乎? 曾在先朝, 亂離死節之流, 悉皆褒錄, 隱沒之典, 獨不及於二人。 請賜祭、贈爵、旌表、錄用等事, 令該曹處置。"
地名: 益山 (全羅道, 郡)
年: 1648.0

○益山人吳震謙有奴婢, 投入於內需司, 震謙告扶餘官爭訟, 而官不能明決, 遂屬公。 監司趙啓遠啓請還屬于內需司, 左承旨金廵以爲: "旣與內司相訟, 而還屬于內司, 非但有違於訟法, 且有損於王者至公之道。" 上不聽。
地名: 益山 (全羅道, 郡)
年: 1664.0

○上御熙政堂, 引見大臣及備局諸宰, 議定金壽恒所陳北路弊瘼。 領相鄭太和, 以李尙眞疏所陳刑獄事, 啓曰: "右相許積, 今雖在大臣之位, 詳知首末, 使之仍爲句管疏決之事, 似當矣。" 上許之。 積曰: "臣當與刑曹堂上一人, 同議稟處矣。" 上曰: "卿薦可與共事者。" 積曰: "承旨中有可與同事之人, 而近侍故不敢請矣。" 上曰: "誰也。" 積曰: "承旨金始振、金壽興二人, 可合矣。" 上曰: "然則雖在承旨, 往來察任宜矣。" 太和曰: "李尙眞疏中, 請設局, 而不必設局, 備局或闕內公廨, 亦可矣。" 上許之。 太和又以尙眞疏中, 各司奴婢、內奴婢身貢蕩滌事, 仰稟曰: "逃故懸錄者, 若許蕩滌, 則多失奴婢, 此甚難便矣。" 積曰: "考其案籍, 父母妻子皆逃亡者, 則實爲逃也, 不然則乃詐稱逃也。" 上曰: "已令諸道査覈, 成冊至後, 就其中指徵無處者, 甲辰以上, 幷蕩滌可也。" 積以刑曹判書吳挺一, 身被彈劾, 不得行公, 請遞差, 上從之。 太和曰: "臣於頃日, 陳達宮人選擇時作弊之事矣, 自上出其犯罪者于刑曹, 此擧甚善矣。 然宮中大小事, 宜無不關稟於上, 而今此選擇宮人之事, 聖上未及知之, 臣竦然而驚。" 上曰: "此命令初不直出, 故未及知之耳。" 蓋選擇之命, 自大妃殿出也。 守禦使金佐明曰: "忠州鎭及春川、鐵原兩鎭, 雖屬山城, 臨急徵發, 不如本府之民兵, 臣意則廣州一府, 依江都例, 竝除雜役, 悉以男丁, 專屬山城則似好矣。" 太和曰: "此言然矣。 雜役雖不可盡爲蠲免, 如有身役之類, 幷令移屬則似當矣。" 左相洪命夏曰: "自扈衛廳各衙門軍官以下, 諸軍役、軍保之類, 皆可許屬也。" 御營大將柳赫然曰: "臣則曾以此爲慮, 御營軍在廣州者, 不籍於行伍, 而皆分隷於標下, 今雖移送不難矣。" 上曰: "自各衙門軍官以下, 各樣有身役者, 皆專屬山城, 自該曹詳具其數, 書啓可也。" 佐明又曰: "益山郡守洪琂, 以守令捉致營將率人, 其罪不但罷職。" 上曰: "拿推。" 大司諫南九萬, 以請寢摘發監司、守令營造之命, 連啓, 太和亦陳其不可, 上曰: "予意固惡其貪墨而有是命也, 前日擧行條件中, 此一款勿出可也。" 九萬又曰: "自上遇災警動, 將大有爲, 而竊觀近日擧措, 亦未有大革弊政, 爲生民經遠之利者, 所謂恐懼修省者, 不宜止此。 方今弊政之宜先釐正者, 無過於貢案之淆亂。 曾在先朝, 有改定貢案之命, 而遷延廢閣, 猶襲舊弊。 貢案元非祖宗舊制, 且不切於用而貽弊於民者甚多, 今若改定, 則民必蒙惠, 一番變通, 有何難乎?" 上謂大臣曰: "此言何如? 事若可行, 則行之何難?" 九萬曰: "非時難得之物, 代以時物, 各就所産, 而定其名目, 或一物散在各邑者, 量加合幷, 均節多寡, 裁度貴賤, 去取得當, 增減合宜, 則無損於實用而可紓民力, 其爲惠澤, 豈是除一賦減一役之比哉? 雖大同設行之處, 若能善變, 則貢物之價, 自減矣, 其價旣減, 則其收米, 又可以量減矣, 豈無利及民生者乎? 請令大臣、重臣, 會議僉詢, 亟改貢案。" 上曰: "令廟堂稟處。" 九萬又啓曰: "先進之引後輩, 固宜先施以禮敬, 自世衰俗偸以來, 諸各司若有新入之官, 則或稱罰禮, 或稱免新, 責徵酒肉, 益務豊侈, 至有代納銀、布, 以當酒食之債, 此豈非衣冠之羞辱乎? 文官之四館, 武官之內三廳, 此弊尤酷, 推而上之, 無處不然, 至於吏胥、皂隷, 從而效尤, 罔有紀極, 不可不痛加禁斷, 以滌舊汚。 請各司新入之官, 免新、罰禮等事, 一切禁斷, 如有所犯, 以受賂論。" 上曰: "雖不可以受賂論, 自今以後, 一切痛禁。" 九萬又啓曰: "抄擇宮女事, 方欲陳達, 而大臣已言之矣。 古規以各司下典選入, 而今則以良女抄擇, 請自今以後, 使刑曹依法典, 抄入下典而別監、宮婢等, 私出勒抄之事, 一切禁斷。" 上曰: "三醫司外, 令刑曹擇入。" 九萬又啓曰: "黃海道戊午年渡遼軍人及丁卯、丙子戰亡士卒, 自兵曹至今徵布。 凡死於王事者, 宜有旌表恤孤之典, 而非徒不然, 乃反徵布於沙場之白骨, 死者奚罪哉?" 太和曰: "誠有此事。 若不蕩滌其闕額, 則難祛此弊。" 九萬曰: "取見文書, 則戊午、丙ㆍ丁戰死者三百餘人, 請竝蕩滌。" 上曰: "令兵曹査出未充定闕額之數, 以稟。" 九萬又啓曰: "頃入闕內, 聞後苑中有聲, 問之則曰: ‘元子出入時, 別監輩誦眞言, 此其眞言之聲也。’ 元子乃太平百世之本, 敎之當如王季之敎文王, 而今乃以左道示之, 恐或有目濡耳染之患也。" 上曰: "雖是不可而宮中自前有此事。" 九萬曰: "旣知其非, 不爲宜矣。" 上曰: "不爲何難?"
地名: 益山 (全羅道, 郡)
年: 1745.0

○諫院
                【正言金履萬。】
              申前啓, 不允。 又啓: "居昌府使李載文, 曾任把摠, 侵漁部曲, 且行己有疵, 爲世所唾。 請削版。" 上曰: "拿問處之。" 又啓: "益山郡守金必祜災結五百結及牟麥還穀, 發賣取利, 屬公官婢放贖捧錢, 以私憾杖殺士人朴日省。 請拿問嚴覈, 依律勘斷。" 允之。
地名: 益山 (全羅道, 郡)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 古阜 (全羅道, 郡)
年: 1429.0

○禮曹啓: "通信使率還被擄女福生及奴婢竝六口, 請令本鄕古阜郡, 量給衣糧土田穀種, 使之安接。 晋州船軍鄭元右所易倭奴, 不宜居海邊, 令賣陸地深遠處。" 。從之
地名: 古阜 (全羅道, 郡)
年: 1436.0

○刑曹啓: "古阜囚奴鄭龍敺殺其母, 律當凌遲處死。" 從之。

○刑曹啓: "古阜囚私奴鄭龍歐殺其母, 律該凌遲處死。 廣州囚金仇金ㆍ朴佛大等强盜, 律該斬。" 從之。
地名: 古阜 (全羅道, 郡)
年: 1456.0

○庚戌/傳旨刑曹曰: "軍資監奴韓得敬、順天官奴許悟、義盈庫奴黃衆改名允禮、奴黃孝誠、都官奴朴吾乙未改名春美、奴金吾乙麻知改名孟興、奴若守改名陳治、奴洪自瓊、奴尹德生、奴宋天守改名田守、內資寺奴張住持改名治孫、奴張末同、內贍寺奴壽佐改名陳壽、奴玄勿金、上林苑奴金元萬改名麗山、奴咸今生、通禮門奴洪仲山、德寧府奴車麻老、長興庫奴毛同改名金同、黃州官奴金允山、仁順府奴金致、司醞署奴金吾乙未同改名麗生、古阜官奴都末生、金海官奴亏加應之改名柳雨、奴沈末同、忠州官奴金吉生、南原官奴梁亡吾之等, 今爲原從功臣, 已永許爲良, 其削名奴籍。" 又傳旨曰: "臨瀛大君
              璆奴李勝連、奴金龍守、桂陽君
              璔奴金今音同、右議政李思哲奴內隱同、奴洪智、兵曹判書申叔舟奴梁叱同伊、吏曹判書權擥奴金波智、鎭撫陳善奴介同改名孝孫等, 今爲原從功臣, 已永許爲良, 以公賤年歲相準者充給。"
地名: 古阜 (全羅道, 郡)
年: 1457.0

○傳旨刑曹曰: "靈光永屬婢仲非, 賜都承旨曺錫文, 延安永屬婢德非、古阜永屬婢召史, 賜右議政姜孟卿; 昆陽永屬婢莫今, 賜雲城府院君
              朴從愚; 任實永屬婢心水, 賜領中樞院事尹師路; 平壤永屬婢性德、梁玉妹厚存, 賜坡平君
              尹巖; 安邊永屬婢於應伊、濟州永屬婢栢州, 賜花川君
              權恭; 靈光永屬婢松伊, 賜前判中樞院事李季甸; 稷山永屬婢梅花、李石貞妾女小非, 賜判中樞院事李澄石; 玉果永屬婢春月、成勝妾女性今, 賜左贊成申叔舟; 咸興永屬婢銀非, 賜右贊成黃守身, 文化永屬婢玉今、友直女子無心, 賜判中樞院事權擥; 李澄玉妾女哲今, 賜判書韓明澮, 靈光永屬婢玉京, 賜判書權蹲; 忠州永屬婢未致, 賜判書洪達孫; 閔伸妾女玉眞, 賜知中樞院事朴薑; 高山永屬婢欣加伊、李老女諫非, 賜都節制使楊汀; 永興永屬婢矢靡他、梁玉妹閑存, 賜都節制使洪允成; 咸安永屬婢小非、成勝妾女玉童, 賜判書朴元亨, 吉州永屬婢寶今、金尙忠女子尙非, 賜參判具致寬; 大興永屬婢於屯、李老女子李非, 賜前大司憲崔恒; 珍島永屬婢召史、趙完珪妾女玉今, 賜判內侍府事田畇; 錦山永屬婢召史, 賜前提學尹士昀; 權自愼妾女未致, 賜府尹柳洙; 吉州永屬婢定非、兪應孚妾女還生, 賜同知中樞院事奉石柱; 雲峯永屬婢奇德、李末生女子石非, 賜府尹康袞, 牙山永屬婢寶德, 賜都節制使柳河; 康津永屬婢若非, 賜觀察使元孝然; 蔚山永屬婢欣德, 賜中樞崔濡; 全州永屬婢漢非, 賜參判黃孝源; 金海永屬婢祿只, 賜左承旨尹子雲; 結城永屬婢於屯, 賜右承旨韓繼美; 權策妹召史, 賜參議曺孝門; 長連永屬婢延香, 賜右副承旨金礩; 博川永屬婢者斤伊, 賜參議權愷; 江界永屬婢全伊, 賜提學鄭守忠; 婢順非, 賜上護軍柳溆; 南原永屬婢吳非, 賜判事柳泗; 金堤永屬婢內隱非, 賜大護軍安慶孫; 泗川永屬婢永老, 賜上護軍趙得霖; 錦山永屬婢小斤伊, 賜副正洪順孫; 眞寶永屬婢春伊, 賜節制使郭連城, 康津永屬婢內隱伊, 賜前護軍崔潤。"
地名: 古阜 (全羅道, 郡)
年: 1464.0

○全羅道
              古阜船軍林陽茂、金堤
              鄭連等五人詣承政院密啓曰: "羅州牧使宋益孫潛有異志, 連結古阜郡事柳晡、興德縣監金徽、井邑縣監李文饒、茂長縣監由峻, 潛通於南陽府院君
              洪達孫, 謀爲不軌。 蹤迹荒唐, 且益孫有悖逆之言, 故來告耳。" 命義禁府都事洪剛往羅州, 拿益孫及判官崔昕首吏各一人來, 知事鄭忠源拿晡、徽、文饒、峻及事干古阜人金得精ㆍ尹毛隱ㆍ論伊、南原人孫今ㆍ孫成己、僧弘識、書員崔守萬、益孫奴金金等來, 又命囚林陽茂等於義禁府, 以待益孫之來。
地名: 古阜 (全羅道, 郡)
年: 1467.0

○戊午/右議政康純妻李氏上言曰: "父李穫, 以兄穰緣坐, 永屬古阜郡奴, 今已十五年。 今者女以夫之功, 亦得封爵, 請辭封爵, 貰父罪。" 特命放之。
地名: 古阜 (全羅道, 郡)
年: 1475.0

○御經筵。 講訖, 大司憲李恕長啓曰: "宋益孫家在古阜, 廣設園籬, 其所壓良民與公私賤, 皆畜籬內。 或有本主物色而來, 匿其奴隷, 反毆其主, 雖訟于官, 官不能制, 人有良田, 放牛(蹊)
                〔蹈〕
              禾, 及秀而實, 亦令斬刈, 使其主不得收一秉之禾, 田主困於侵逼而欲賣之, 益孫減價勒買。 南方之民, 怨氣滿腹, 請竄遠方, 以快民心。" 不聽。 恕長曰: "律, 凡犯罪者, 赦後仍犯, 則不計赦罪之。 今益孫元犯雖在赦前, 因執役使, 固在赦後, 不可以經赦論也。 高麗之季, 廉興邦、林堅味以當國大臣, 奪人土田、臧獲, 恣(仃)
                〔行〕
              不義, 雖國家板蕩之時, 猶加大戮。 況今聖明在上, 洞照邪正, 而益孫貪暴若此, 其可謂功臣而恕之乎?" 上曰: "前敎已悉, 其勿復言。"

○刑曹三覆啓: "光州囚奴金同乙
              金與在逃奴豆之、金貴生、波豆里謀殺本主金榮孫罪, 律該凌遲處死, 在逃者追捕, 凌遲處死, 古阜囚僧省明、良人金山伊ㆍ李凡伊ㆍ金石乙山、白丁姜莫同、僧尙岑ㆍ雪義刦僧舍强盜罪, 律該斬不待時。" 從之。
地名: 古阜 (全羅道, 郡)
年: 1481.0

○刑曹三覆啓: "長興囚白丁張致雲、李牛同, 飛龍寺明火强盜罪及古阜囚白丁黃守山、黃守生、金得和與在逃金莫同, 刼驛吏朴貴山家, 强奪牛隻罪, 律該斬不待時。 莫同追捕斬, 妻子, 依《大典》, 屬所在官奴婢。" 從之。